Vážení spoluobčania, priatelia obce!

S hlbokým zármutkom som v pondelok 16. 11. Prijal správu o úmrtí nášho bývalého kňaza, pátra Štefana Popoviča. Zosnul na kalvárii v Nitre, kde bol v ich starostlivosti.

Veľa úprimných a krásnych slov som počúval na jeho osobu, preto pri príležitosti Stretnutia rodákov v našej obci som ocenil troch kňazov, ktorí u Nás pôsobili. Páter Popovič za 29 rokov svojho pôsobenia v našej obci obdržal z mojich rúk minulý rok ocenenie „ Čestný občan obce „! Som rád a ďakujem Otcovi Nebeskému, že som mohol spoznať tohto pátra ako anjela na tejto Zemi a v našej dedinke!

Na poslednej rozlúčke s pátrom mu naši občania Ján Sihelský a Ján Laššák zahrali jeho dve najobľúbenejšie pesničky s veľkým úspechom na prianie jeho blízkej rodiny, za čo im srdečne ďakujem!

Môj príhovor po modlidbe na kare vyvolalo veľké poďakovanie a úspech našej obce.

Ďakujem celému kolektívu v Nitre za starostlivosť, trpezlivosť a lásku, ktorú pátrovi odovzdávali a taktiež ďakujem za úžasnú spoluprácu všetkým pracovníkom Kalvárie.